sukhrobnurali/uzbek-legal-corpus huggingface dataset:
XALQARO TIKLANISH VA TARAQQIYOT BANKINING KORXONALARNI INSTITUTSIONAL RIVOJLANTIRISHGA QARZIDAN FOYDALANISHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasi bilan Xalqaro tiklanish va taraqqiyot banki oʻrtasida 1998-yil 10-iyuldagi kredit toʻgʻrisida Bitimda (korxonalarni institutsional rivojlantirish boʻyicha loyiha, 4543UZ-son kredit) nazarda tutilgan Xalqaro tiklanish va taraqqiyot bankining korxonalarni institutsional rivojlantirishga qarz mablagʻlarini oqilona va samarali oʻzlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi, Iqtisodiyot vazirligi va Moliya vazirligining: Xalqaro tiklanish va taraqqiyot bankining korxonalarni institutsional rivojlantirishga qarz mablagʻlarini oʻzlashtirishning oxirgi muddatini 2004-yil 31-dekabrgacha uzaytirish toʻgʻrisidagi; koʻrsatib oʻtilgan qarzning umumiy summasini, foydalanilmaydigan 17673 ming AQSH dollari miqdoridagi mablagʻlarni bekor qilish yoʻli bilan, 28000 ming AQSH dollaridan 10327 ming AQSH dollarigacha kamaytirish toʻgʻrisidagi takliflariga rozilik berilsin. 2. Oʻzbekiston Respublikasi Moliya vaziriga ushbu qarorga muvofiq Bitimning tegishli bandlariga oʻzgartirishlar kiritish toʻgʻrisida Xalqaro tiklanish va taraqqiyot banki bilan Qoʻshimcha Bitimni belgilangan tartibda imzolash vakolati berilsin. 3. Korxonalarni yakka tartibda xususiylashtirish byurosi Kuzatuvchi Kengashi (I.G. Yakovlev) va Korxonalarni xususiylashtirishdan keyin qoʻllab-quvvatlash byurosi Xalqaro tiklanish va taraqqiyot bankining korxonalarni institutsional rivojlantirishga qarz mablagʻlaridan maqsadli va samarali foydalanilishi ustidan qatʼiy nazorat oʻrnatsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2021-02-22)

Oʻzbekiston Respublikasi Vazirlar Mahkamasining “Oʻzbekneftgaz” milliy xolding kompaniyasining boshqaruv tuzilmasini takomillashtirish toʻgʻrisida” 2003-yil 21-oktabrdagi 460-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.T. Sultonov zimmasiga yuklansin. 1. Vazirlar Mahkamasining “Oʻzbekneftgaz” milliy xolding kompaniyasini tashkil etish va uning faoliyati masalalari toʻgʻrisida” 1998-yil 15-dekabrdagi 523-son qarorida: a) 9-bandda “Oʻzgeoneftgazqazibchiqarish”, “Oʻzneftgazqurilish”, “Oʻzneftmahsulot”, “Oʻzneftniqaytaishlash”, “Oʻztransgaz”, “Oʻzburgʻu-neftgaz”, “Oʻzneftgazishchitaʼminot” soʻzlari “Oʻzgeoburgʻuneftgazqazib-chiqarish”, “Oʻzneftmahsulot”, “Oʻztransgaz” soʻzlari bilan almashtirilsin; b) 10-bandning ikkinchi xatboshida “Oʻzgeoneftgazqazibchiqarish” va “Oʻzneftgazqurilish” soʻzlari “Oʻzgeoburgʻuneftgazqazibchiqarish” soʻzi bilan almashtirilsin; v) 11-ilovaning “Shuʼba aksiyadorlik jamiyatlari” boʻlimi quyidagi tahrirda bayon qilinsin: “Shuʼba aksiyadorlik jamiyatlari: 1. “Oʻzneftmahsulot” aksiyadorlik kompaniyasi; 2. “Oʻztransgaz” aksiyadorlik kompaniyasi; 3. “Oʻzneftgazmash” aksiyadorlik kompaniyasi; 4. “Oʻzgeoburgʻuneftgazqazibchiqarish” aksiyadorlik kompaniyasi. 3. Vazirlar Mahkamasining 2000-yil 5-dekabrdagi 469-son qarori bilan tasdiqlangan Elektr va issiqlik energiyasi isteʼmolchilari hamda yetkazib beruvchilari oʻrtasidagi oʻzaro hisob-kitoblar tartibi toʻgʻrisidagi nizomga 2-ilovada “Oʻzgeoneftgazqazibchiqarish” soʻzi “Oʻzgeoburgʻuneftgazqazibchiqarish” soʻzi bilan almashtirilsin. 6. Vazirlar Mahkamasining “2003-2004-yillarda korxonalarni davlat tasarrufidan chiqarish va xususiylashtirish dasturi toʻgʻrisida” 2003-yil 17-apreldagi 185-son qarorida (Oʻzbekiston Respublikasi QT, 2003-y., 4-son, 30-modda): a) 2-ilovaning 36 va 37-bandlarida “Oʻzgeoneftgazqazibchiqarish” soʻzi “Oʻzgeoburgʻuneftgazqazibchiqarish” soʻzi bilan almashtirilsin; b) 4-ilovaning “Oʻzbekneftgaz” MXK” boʻlimi 31, 32, 33, 52, 76 va 77-bandlari oʻz kuchini yoʻqotgan deb hisoblansin; v) 5-ilovaning 4-bandida “Oʻzburgʻuneftgaz” soʻzi “Oʻzgeoburgʻuneftgazqazibchiqarish” soʻzi bilan almashtirilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2022-07-22)

Oʻzbekiston Respublikasi Prezidentining “Qimmatbaho metallar xarid qilish, saqlash va sotish tizimini takomillashtirish toʻgʻrisida” 2003-yil 31-oktabrdagi PF-3346-son Farmonini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin. 2. Vazirlar Mahkamasining “Davlat daromadiga oʻtkaziladigan mol-mulkni hisobga olish, baholash va sotish tartibi toʻgʻrisidagi nizomni tasdiqlash haqida” 2003-yil 21-yanvardagi 36-son qaroriga (Oʻzbekiston Respublikasi QT, 2003-y., 1-son, 9-modda) 1-ilovaning 22-bandidagi “Oʻzbekiston Respublikasi Davlat qimmatbaho buyumlar xazinasiga” soʻzlari “Markaziy bank huzuridagi Qimmatbaho metallar agentligiga” soʻzlari bilan almashtirilsin. 3. Vazirlar Mahkamasining “Oʻzbekiston Respublikasida chakana savdo qoidalarini hamda Oʻzbekiston Respublikasida umumiy ovqatlanish mahsulotlarini (xizmatlarini) ishlab chiqarish va sotish qoidalarini tasdiqlash toʻgʻrisida” 2003-yil 13-fevraldagi 75-son qaroriga (Oʻzbekiston Respublikasi QT, 2003-y., 2-son, 15-modda) 1-ilovaning 92-bandi toʻrtinchi va beshinchi xatboshidagi, 106-bandidagi, 118-bandi beshinchi xatboshidagi “Oʻzbekiston Respublikasi Moliya vazirligi huzuridagi Qimmatbaho metallar va qimmatbaho toshlar qoʻmitasining” soʻzlari “Markaziy bank huzuridagi Qimmatbaho metallar agentligining” soʻzlari bilan almashtirilsin.
OʻZBEKISTON RESPUBLIKASI PREZIDENTINING “NAVOIY VILOYATI NAVOIY SHAHRI TARKIBIDA KARMANA TUMANINI TASHKIL ETISH TOʻGʻRISIDA” 1999-YIL 27-MAYDAGI PF-2323-SON FARMONINI OʻZ KUCHINI YOʻQOTGAN DEB HISOBLASH HAQIDA
(decree, 2025-11-26)

“Buxoro, Navoiy, Namangan, Samarqand va Fargʻona shaharlarining tuman maʼmuriy-hududiy tuzilmalarini tugatish hamda Navoiy viloyatining Navoiy tumani chegaralarini kengaytirish va nomini oʻzgartirish toʻgʻrisida” Oʻzbekiston Respublikasi Oliy Majlisining 2003-yil 12-dekabrdagi 569-II-son qaroriga muvofiq: Oʻzbekiston Respublikasi Prezidentining “Navoiy viloyati Navoiy shahri tarkibida Karmana tumanini tashkil etish toʻgʻrisida” 1999-yil 27-maydagi PF-2323-son Farmoni oʻz kuchini yoʻqotgan deb hisoblansin.
OʻZBEKISTON RESPUBLIKASI VAZIRLAR MAHKAMASI HUZURIDAGI ATAMAShUNOSLIK QOʻMITASINING FAOLIYATINI TUGATISh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Respublika davlat boshqaruvi organlari tizimini takomillashtirish toʻgʻrisida” 2003-yil 9-dekabrdagi PF-3358-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasi huzuridagi Atamashunoslik qoʻmitasi belgilangan tartibda tugatilsin. 2. Atamashunoslikka oid ishlarni tartibga solishni muvofiqlashtirish va ilmiy-amaliy tavsiyalar ishlab chiqish vazifasi “Davlat tili haqida”gi Qonunni joriy etish komissiyasi zimmasiga yuklansin. 3. Atamashunoslik qoʻmitasining faoliyatini tugatish komissiyasi tarkibi ilovaga* muvofiq tasdiqlansin. Komissiyaga bir oy muddatda Atamashunoslik qoʻmitasining tugatilishi bilan bogʻliq masalalarni qonun hujjatlarida belgilangan tartibda koʻrib chiqish va hal etish vazifasi topshirilsin. 4. Oʻzbekiston Respublikasi Moliya vazirligi Atamashunoslik qoʻmitasini tugatish komissiyasi faoliyati yakuniga qadar qoʻmitani tugatish bilan bogʻliq qonunda belgilangan xarajatlarni moliyalashtirishni taʼminlasin. 5. Oʻzbekiston Respublikasi Mehnat va aholini ijtimoiy muhofaza qilish vazirligi Oʻzbekiston Respublikasi Vazirlar Mahkamasi huzuridagi Atamashunoslik qoʻmitasining tugatilayotganligi munosabati bilan boʻshayotgan xodimlarni belgilangan tartibda ish joyi bilan taʼminlash chora-tadbirlarini koʻrsin. 6. Oʻzbekiston SSR Ministrlar Sovetining 1989-yil 26-dekabrdagi 405-r-son farmoyishi, Oʻzbekiston Respublikasi Vazirlar Mahkamasining 1992-yil 30-martdagi 119-f-son va 1994-yil 26-avgustdagi 334-f-son farmoyishlari oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Azizxoʻjayev zimmasiga yuklansin.
BUXORO ShAHRIDA FUQAROLARNI ChET ELLARDA IShGA JOYLAShTIRISh BOʻYIChA XOʻJALIK HISOBIDAGI MINTAQAVIY BYuRO TAShKIL ETISh TOʻGʻRISIDA
(resolution, 2021-02-22)

Vazirlar Mahkamasi qaror qiladi: 1. Buxoro viloyati hokimligi hamda Oʻzbekiston Respublikasi Mehnat va aholini ijtimoiy muhofaza qilish vazirligining Buxoro shahrida Fuqarolarni chet ellarda ishga joylashtirish boʻyicha xoʻjalik hisobidagi mintaqaviy byuro tashkil etish toʻgʻrisidagi taklifi qabul qilinsin. 2. Oʻzbekiston Respublikasi Mehnat va aholini ijtimoiy muhofaza qilish vazirligi Buxoro viloyati hokimligi bilan birgalikda Oʻzbekiston Respublikasi Vazirlar Mahkamasining “Oʻzbekiston Respublikasi fuqarolarining chet ellardagi mehnat faoliyatini tashkil etishni takomillashtirish chora-tadbirlari toʻgʻrisida” 2003-yil 12-noyabrdagi 505-son qaroriga muvofiq Fuqarolarni chet ellarda ishga joylashtirish boʻyicha xoʻjalik hisobidagi Buxoro mintaqaviy byurosi faoliyatini tashkil etishni taʼminlasin. 3. Buxoro shahridagi Fuqarolarni chet ellarda ishga joylashtirish boʻyicha xoʻjalik hisobidagi mintaqaviy byuro xodimlarining cheklangan umumiy soni 16 kishidan, shu jumladan boshqaruv xodimlari soni 12 kishidan iborat etib belgilansin. Oʻzbekiston Respublikasi Vazirlar Mahkamasining 2003-yil 12-noyabrdagi 505-son qaroriga 5-ilovadagi “Nukus va Qarshi shaharlarida” soʻzlari “Nukus, Qarshi va Buxoro shaharlarida” soʻzlari bilan almashtirilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2020-04-15)

Oʻzbekiston Respublikasi Vazirlar Mahkamasining “Oʻzbekiston Respublikasi fuqarolarining chet ellardagi mehnat faoliyatini tashkil etishni takomillashtirish chora-tadbirlari toʻgʻrisida” 2003-yil 12-noyabrdagi 505-son qarorining 8-bandini bajarish yuzasidan Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 1. Oʻzbekiston Respublikasi Vazirlar Mahkamasining “Oʻzbekiston Respublikasi fuqarolarining chet eldagi hamda xorijiy fuqarolarning respublikadagi kasb faoliyati toʻgʻrisida” 1995-yil 19-oktabrdagi 408-son qarori (Oʻzbekiston Respublikasi QT, 1995-y., 10-son, 41-modda) 1-bandining ikkinchi xatboshi va ushbu qarorga 1-ilova oʻz kuchini yoʻqotgan deb hisoblansin. 2. Oʻzbekiston Respublikasi Vazirlar Mahkamasining “Oʻzbekiston Respublikasi Mehnat va aholini ijtimoiy muhofaza qilish vazirligi faoliyatini tashkil etish toʻgʻrisida” 2001-yil 13-fevraldagi 75-son qaroriga (Oʻzbekiston Respublikasi QT, 2001-y., 2-son, 11-modda) 1-ilovada “Tashqi mehnat migratsiyasi masalalari agentligi” grafasidan keyin “Fuqarolarni chet ellarda ishga joylashtirish boʻyicha xoʻjalik hisobidagi mintaqaviy byurolar” grafasi qoʻshilsin. 3. Oʻzbekiston Respublikasi Vazirlar Mahkamasining “Oʻzbekiston Respublikasi Mehnat va aholini ijtimoiy muhofaza qilish vazirligi hamda Tashqi mehnat migratsiyasi masalalari agentligi toʻgʻrisidagi nizomlarni tasdiqlash haqida” 2001-yil 6-apreldagi 162-son qarorida (Oʻzbekiston Respublikasi QT, 2001-y., 4-son, 21-modda): 1) Oʻzbekiston Respublikasi Mehnat va aholini ijtimoiy muhofaza qilish vazirligi toʻgʻrisida nizomning (qarorga 1-ilova) 14-bandiga: a) quyidagi mazmundagi uchinchi xatboshi qoʻshilsin: “Fuqarolarni chet ellarda ishga joylashtirish boʻyicha xoʻjalik hisobidagi mintaqaviy byurolar”; b) uchinchi – oʻn birinchi xatboshi tegishli ravishda toʻrtinchi – oʻn ikkinchi xatboshi hisoblansin; 2) qarorga 3-ilovaning 13-bandidagi 3-kichik band chiqarib tashlansin. 4. Oʻzbekiston Respublikasi Vazirlar Mahkamasining “Oʻzbekiston Respublikasi fuqarolarining chet ellardagi mehnat faoliyatini tashkil etishni takomillashtirish chora-tadbirlari toʻgʻrisida” 2003-yil 12-noyabrdagi 505-son qaroriga 7-ilovaning 1.1-bandidagi “a” kichik banddan “va 1-bandning ikkinchi xatboshidagi” soʻzlari chiqarib tashlansin.
Kichik tadbirkorlik subyektlarini moliyaviy qoʻllab-quvvatlash mexanizmini takomillashtirish toʻgʻrisida
(decree, 2021-04-30)

Kichik biznes va xususiy tadbirkorlik subyektlarini moliyalash va kreditlash tizimini yanada takomillashtirish hamda soddalashtirish, kredit resurslarini shakllantirish manbalaridan oqilona foydalanishni taʼminlash maqsadida: 1. Oʻzbekiston Respublikasi Davlat mulki qoʻmitasi, Iqtisodiyot vazirligi, Moliya vazirligi, “Xususiy tadbirkorlik va kichik biznesni qoʻllab-quvvatlash fondi” (Biznes-fond) aksiyadorlik jamiyati va “Tadbirkor” aksiyadorlik-tijorat banki muassislarining quyidagi taklifi qabul qilinsin: Biznes-fondni qonunchilikda belgilangan tartibda tugatish; Biznes-fondning 2004-yil 1-yanvardagi holatiga koʻra kredit resurslari qoldiqlarini “Tadbirkor” ATBga topshirish. 3. Belgilab qoʻyilsinki, 2004-yilning 1-yanvaridan boshlab ilgari Biznes-fond resurslarini shakllantirishga ajratilgan mablagʻlar: davlat tasarrufidan chiqarish va xususiylashtirishdan tushgan mablagʻlar — 1991-yilga qadar koʻrilgan koʻp xonali turar joy binolarini kapital taʼmirlashni, shuningdek umumtaʼlim maktablari hamda maktabgacha tarbiya bolalar muassasalarini kapital taʼmirlash va jihozlashni moliyalash maqsadida Qoraqalpogʻiston Respublikasi budjeti va viloyatlar va Toshkent shahar mahalliy budjetlariga oʻtkaziladi; Ish bilan taʼminlashga koʻmaklashish davlat jamgʻarmasidan — yangi ish joylarini yaratish loyihalarini amalga oshirish uchun tijorat banklari vositasida kichik tadbirkorlik subyektlarini kreditlash orqali Ish bilan taʼminlashga koʻmaklashish davlat jamgʻarmasi dasturlarini moliyalashga yoʻnaltiriladi. 4. Oʻzbekiston Respublikasi Prezidentining “Xususiy tadbirkorlik va kichik biznesni qoʻllab-quvvatlash fondi (Biznes-fond)ni tashkil etish haqida” 1995-yil 26-iyuldagi PF-1208-son Farmoni oʻz kuchini yoʻqotgan deb hisoblansin. 5. Oʻzbekiston Respublikasi Adliya vazirligi tegishli vazirliklar va idoralar bilan birgalikda bir oy muddatda qonunchilikka ushbu Farmondan kelib chiqadigan oʻzgartirish va qoʻshimchalar kiritish toʻgʻrisidagi takliflarni Vazirlar Mahkamasiga taqdim etsin. 6. Oʻzbekiston Respublikasi Vazirlar Mahkamasi bir hafta muddatda mazkur Farmon ijrosi yuzasidan qaror qabul qilsin.
2003 YIL 27 DEKABR ShANBA DAM OLISh KUNINI 2004 YIL 2 YaNVAR JUMA KUNIGA KOʻChIRISh TOʻGʻRISIDA
(resolution, 2021-02-22)

Yangi yil bayrami munosabati bilan hamda mehnatkashlarning dam olishi uchun qulay shart-sharoitlar yaratish va ish vaqtidan oqilona foydalanish maqsadida Vazirlar Mahkamasi qaror qiladi: 2003-yil 27-dekabr shanba dam olish kuni 2004-yil 2-yanvar jumaga koʻchirilsin.
KADRLAR TAYYORLASH UCHUN STIPENDIYALAR BERISH LOYIHASI BOʻYICHA YAPONIYA HUKUMATINING BEGʻARAZ YORDAMIDAN SAMARALI FOYDALANISH CHORA-TADBIRLARI TOʻGʻRISIDA
(resolution, 2021-02-22)

Kadrlar tayyorlash uchun stipendiyalar berish loyihasini amalga oshirish uchun Yaponiya Hukumatining 134 mln Yaponiya yeni miqdoridagi begʻaraz yordamidan samarali foydalanilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Tashqi ishlar vaziri S.S. Safoyev Oʻzbekiston Respublikasi Hukumati nomidan Ayirboshlash notasi sifatidagi bitimni imzolasin. 2. Quyidagilarga: Oʻzbekiston Respublikasi Oliy va oʻrta maxsus taʼlim vazirligiga va Tashqi iqtisodiy aloqalar agentligiga begʻaraz yordamni olish uchun barcha tartib-qoidalarni Yaponiya tomoni bilan kelishilgan muddatlarda rasmiylashtirish, shu jumladan stipendiatlarni tanlash va Yaponiyaga yuborish; Oʻzbekiston Respublikasi Tashqi iqtisodiy faoliyat milliy bankiga yuqorida koʻrsatib oʻtilgan begʻaraz yordamga hisob-kitob xizmati koʻrsatish yuklansin. 3. Begʻaraz yordam doirasida Oʻzbekiston Respublikasiga kelayotgan asbob-uskunalar va xizmatlar bojxona toʻlovlari toʻlashdan ozod etilsin. 4. Oʻzbekiston Respublikasi Tashqi ishlar vazirligi Oliy va oʻrta maxsus taʼlim vazirligining buyurtmanomalari boʻyicha loyihani amalga oshirishda qatnashadigan xorijiy mutaxassislarga kirish vizalari konsullik yigʻimlari undirilmasdan belgilangan tartibda rasmiylashtirilishini taʼminlasin. 5. Oʻzbekiston Respublikasi Ichki ishlar vazirligi Oliy va oʻrta maxsus taʼlim vazirligining buyurtmanomalari boʻyicha loyihani amalga oshirishda qatnashadigan xorijiy mutaxassislarni yashash joyi boʻyicha davlat boji undirilmasdan vaqtincha roʻyxatdan oʻtkazsin va vaqtincha roʻyxatdan oʻtkazish muddatini uzaytirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari E.M. Gʻaniyev va A.A. Azizxoʻjayev zimmasiga yuklansin.
“AFGʻONISTONGA OʻTADIGAN TERMIZ—GʻALABA TEMIR YOʻL UCHASTKASIGA ASBOB-USKUNALAR YETKAZIB BERISH VA UNI REKONSTRUKSIYA QILISH” LOYIHASINI AMALGA OSHIRISH UCHUN YEVROPA ITTIFOQI KOMISSIYASI TOMONIDAN BERILADIGAN GRANTDAN SAMARALI FOYDALANISH CHORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasining transport kommunikatsiyalarini rivojlantirish va Afgʻonistonga muruvvat va tijorat yuklarini oʻz vaqtida yetkazib berish uchun qulay shart-sharoitlar yaratish maqsadida Vazirlar Mahkamasi qaror qiladi: 1. Termiz—Gʻalaba temir yoʻl uchastkasi infratuzilmasini tiklash va yuqori darajada yaxshilash uchun Yevropa Ittifoqi Komissiyasi tomonidan TRASEKA dasturi budjeti hisobiga 2 mln yevro miqdorida begʻaraz grant berilganligi maʼlumot uchun qabul qilinsin. 2. “Oʻzbekiston temir yoʻllari” davlat-aksiyadorlik kompaniyasi grantni oluvchi etib belgilansin, kompaniya rahbariyatiga Termiz—Gʻalaba temir yoʻl uchastkasi infratuzilmasini yaxshilash uchun asbob-uskunalar, materiallar va texnika yetkazib berish sifatidagi begʻaraz yordamni olish uchun barcha tartib-qoidalarni belgilangan tartibda rasmiylashtirish va Yevropa Ittifoqi Komissiyasi bilan kelishib olish vazifasi yuklansin. 3. “Oʻzbekiston temir yoʻllari” davlat-aksiyadorlik kompaniyasining raisi A.J. Ramatovga grantni olish uchun zarur boʻlgan barcha hujjatlarni imzolash vakolati berilsin. 4. “Oʻzbekiston temir yoʻllari” davlat-aksiyadorlik kompaniyasi Termiz—Gʻalaba temir yoʻl uchastkasini rekonstruksiya qilish uchun begʻaraz yordam hisobiga sotib olinadigan asbob-uskunalar, mashinalar, mexanizmlar, materiallar (isteʼmol tovarlaridan tashqari) uchun bojxona toʻlovlari toʻlashdan ozod qilinsin. 5. Oʻzbekiston Respublikasi Tashqi ishlar vazirligi “Oʻzbekiston temir yoʻllari” davlat-aksiyadorlik kompaniyasining buyurtmanomalariga koʻra koʻrsatib oʻtilgan loyihani amalga oshirishda qatnashuvchi xorijiy mutaxassislarga koʻp martalik kelish vizalari belgilangan tartibda rasmiylashtirilishini taʼminlasin. Koʻrsatib oʻtilgan loyihani amalga oshirishga jalb etilayotgan xorijiy mutaxassislar viza berilganligi uchun konsullik yigʻimlari toʻlashdan ozod qilinsin. Amaldagi xarajatlar belgilangan tartibda undirilsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N. Toʻlaganov zimmasiga yuklansin.
XALQARO SHARTNOMALARNI TASDIQLASH TOʻGʻRISIDA
(resolution, 2003-12-01)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. 2003-yil 7-oktabrda Toshkent shahrida imzolangan Oʻzbekiston Respublikasi bilan Sloveniya Respublikasi oʻrtasida investitsiyalarni oʻzaro ragʻbatlantirish va himoyalash toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan ushbu xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasinlar.
VAZIRLAR MAHKAMASINING 2002 YIL 13 NOYABRDAGI 390-SON QARORINING 1 VA 2-ILOVALARIDA NAZARDA TUTILGAN SOLIQ IMTIYOZLARI JORIY ETILADIGAN ISTEʼMOL TOVARLARI ROʻYXATIGA QOʻShIMChA KIRITISh TOʻGʻRISIDA
(resolution, 2003-12-01)

Isteʼmol tovarlari ishlab chiqarishni koʻpaytirishni ragʻbatlantirish, ular bilan ichki isteʼmol bozorini yanada toʻlaroq toʻldirish maqsadida Vazirlar Mahkamasi qaror qiladi: Vazirlar Mahkamasining 2002-yil 13-noyabrdagi 390-son qarorining 1 va 2-bandlarida nazarda tutilgan soliq imtiyozlari joriy etiladigan isteʼmol tovarlari roʻyxatining 3-bandida (Vazirlar Mahkamasining 2003-yil 31-martdagi 164-son qaroriga ilova) “Soliq imtiyozlari joriy etiladigan tovarlar nomi” ustunida “musiqa asboblari” soʻzlaridan keyin “gugurt” soʻzi qoʻshilsin.
XALQARO VA XORIJIY TASHKILOTLAR VA JAMGʻARMALAR HAMDA ILMIY TEXNIKAVIY HAMKORLIK BOʻYICHA XALQARO BITIMLAR DOIRASIDA XORIJDAN KELTIRILAYOTGAN PUL MABLAGʻLARI VA ASBOB-USKUNALARNING AJRATILGAN GRANTLAR MAQSAD VA VAZIFALARIGA MUVOFIQLIGI TOʻGʻRISIDA XULOSALAR BERISH TARTIBIGA OʻZGARTIRISHLAR KIRITISH HAQIDA
(resolution, 2024-09-22)

“Davlat soliq xizmati toʻgʻrisidagi” Qonunning 7 bandi, Oʻzbekiston Respublikasi Soliq kodeksi va Oʻzbekiston Respublikasi Vazirlar Mahkamasining 1998-yil 19-yanvardagi 31-sonli “Xalqaro va xorijiy tashkilotlar va fondlar (jamgʻarmalar) grantlari boʻyicha xalqaro ilmiy-texnika aloqalar, ilmiy dasturlar va loyihalarni rivojlantirishni davlat tomonidan qoʻllab-quvvatlash toʻgʻrisidagi” qaroriga muvofiq Oʻzbekiston Respublikasi Vazirlar Mahkamasi huzuridagi Ilmiy texnika taraqqiyotini Muvofiqlashtirish Kengashi huzuridagi Fan va texnologiyalar markazi, Oʻzbekiston Respublikasi Moliya vazirligi, Oʻzbekiston Respublikasi Davlat soliq qoʻmitasi, Oʻzbekiston Respublikasi Davlat bojxona qoʻmitasi QAROR QILADI: 1. “Xalqaro va xorijiy tashkilotlar va jamgʻarmalarning grantlari hamda ilmiy-texnikaviy hamkorlik boʻyicha xalqaro bitimlar doirasida xorijdan keltirilayotgan pul mablagʻlari va asbob-uskunalar yuzasidan xulosalar berish Tartibiga (1998-yil 18-may qayd soni 438) ilova boʻyicha oʻzgartirishlar kiritilsin. 2. Ushbu qaror Oʻzbekiston Respublikasi adliya vazirligida davlat roʻyxatidan oʻtkazilganidan 10 kun oʻtgandan soʻng kuchga kiradi. 1. 1.2 band quyidagi tahrirda oʻzgartirilsin: 1.2. “Xulosalar berish obyekti boʻlib xalqaro va xorijiy tashkilotlar va fondlar grantlari boʻyicha, shuningdek ilmiy-texnika hamkorligi sohasida xalqaro bitimlar doirasida begʻaraz, gumanitar va texnik yordam tariqasida yuridik va jismoniy shaxslarga berilgan ilmiy-tadqiqot, ilmiy-texnik va innovatsiya dastur va loyihalarini bajarishga qaratilgan pul mablagʻlari va moddiy-texnika vositalari hisoblanadi”. 2. 1.3 band quyidati tahrirda oʻzgartirilsin: 1.3. “Markaz xulosasi Xalqaro va xorijiy tashkilotlar va fondlar grantlari boʻyicha shuningdek ilmiy-texnika hamkorligi boʻyicha xalqaro bitimlar doirasida begʻaraz, gumanitar va texnik yordam tariqasida berilgan, ilmiy-tadqiqot, ilmiy-texnik va innovatsiya dastur va loyihalarini bajarishga qaratilgan pul mablagʻlari va moddiy-texnika vositalarini oluvchi Oʻzbekiston Respublikasining yuridik va jismoniy shaxslariga beriladi”. 3. 3.1 band quyidagi taxrirda oʻzgartirilsin: 3.1. “Jismoniy shaxslarning umumiy yillik daromadiga soliq olish maqsadlari uchun Markaz xulosalari asosida xalqaro va xorijiy tashkilotlar va fondlar grantlari boʻyicha, shuningdek ilmiy-texnika hamkorligi sohasida xalqaro bitimlar doirasida olingan pul mablagʻlari kiritilmaydi. Ushbu imtiyoz loyihalarni bajarish doirasida grant olgan yuridik shaxs bilan tuzilgan shartnoma asosida yuridik shaxsga berilgan grantdan pul mablagʻlari olgan grant ijrochilariga — jismoniy shaxslarga ham tarqatiladi”.